wannaphong/clean_thaiwikipedia huggingface dataset:
# การรุกรานของชาวดอเรียน
การรุกรานของชาวดอเรียน  เป็นแนวคิดที่สร้างขึ้นมาอธิบายการแพร่กระจายของสำเนียงภาษา และวัฒนธรรมของกลุ่มคนที่นักเขียนกรีกโบราณเรียกว่า "ชาวดอเรียน" จนถึงระดับที่เข้ามาแทนที่ภาษาและวัฒนธรรมที่มีอยู่ก่อนยุคคลาสสิก

ตามตำนานปรัมปราของกรีก ชาวดอเรียนเข้ามาถือกรรมสิทธิในแผ่นดินเพโลพอนนีส เนื่องจากเหตุการณ์ที่มีชื่อว่า การกลับมาของพวกเฮราไคลดี  หรือ พวกเฮราคลิดส์ (Heraclids) ซึ่งเชื่อกันว่าเป็นลูกหลานของฮีโร่เฮราคลีส นักวิชาการคลาสสิกเชื่อว่าตำนานนี้อาจจะเป็นเหตุการณ์จริง แต่ทว่าแนวคิดเรื่องการรุกรานของชาวดอเรียนก็เปลี่ยนไปมาหลายครั้ง เพราะทั้งนักนิรุกติศาสตร์ และนักโบราณคดีต่างก็อ้างเหตุการณ์นี้ มาอธิบายการสะดุดและขาดความต่อเนื่องของอารยธรรมไมซีนี นอกจากนี้แบบแผนของการมาถึงของวัฒนธรรมดอเรียน ในเกาะบางแห่งในทะเลเมดิเตอเรเนียน มีความเป็นมาอย่างไรก็ยังไม่ทราบชัดเจน และปัญหาว่าชาวดอเรียนมาจากไหนก็ไม่มีใครทราบ แม่จะทำการศึกษาเรื่องนี้มาเกือบ 200 ปีแล้ว 

ตำนาน "การกลับมาของพวกเฮราไคลดี"
thumb|270px|เฮราคลีสกับอะธีนา เครื่องปั้นดินเผารูปเขียนสีแดงแบบแอตติก
"การกลับมาของพวกเฮราไคลดี" (Ἐπιστροφὴ τῶν Ἡρακλειδῶν - the return of Heracleidae) ตามที่ปรากฎในเรื่องเล่าของชาวกรีก (รวมทั้งในงานเขียนของเฮโรโดตัส) พูดถึงเหล่าผู้สืบสายเลือดของเฮราคลีส ที่ถูกเนรเทศไปจากเพโลพอนนีสเมื่อเฮราคลีสตาย ได้กลับมาเพื่อทวงความเป็นใหญ่ในแผ่นดินเพโลพอนนีสเหมือนในสมัยที่เฮราคลีสยังมีชีวิตอยู่

คำภาษากรีกที่ใช้บรรยายการกลับมาของพวกเฮราไคลดี คือ katienai (κατα + ἱκνεομαι) แปลว่า "ลงมา" หรือ "มายังเบื้องล่าง" แสดงให้เห็นว่าน่าจะเป็นการมาจากพื้นที่สูงลงสู่พื้นที่ต่ำกว่า หรือกวาดลงมาแบบน้ำไหล ซึ่งทำให้มองได้ว่าเป็นการ "รุกราน" 

อย่างไรก็ดีพวกเฮราไคลดี ไม่ใช่พวกเดียวกับชาวดอเรียนเสียทีเดียว โดยตำนานเล่าว่าเฮราคลีสมีบุญคุณต่อ อีจิเมียส (หรือ ไอกิมิออส) กษัตริย์ของชาวดอเรียน โดยช่วยรบจนพิชิตชาวแลปิธส์ (Lapiths) และสังหารกษัตริย์ของพวกนั้นได้ อีจิเมียสจึงแบ่งดินแดนให้ 1 ใน 3 และรับ ฮีลัส (Hyllus) ลูกชายของเฮราคลีสมาเลี้ยงเป็นการตอบแทน

เฮราคลีสสืบสายเลือดมาจากเพอร์ซิอัส หลังจากเฮราคลีสตาย ลูกหลานเพอร์ซิอัสสายเฮราคลิดส์จึงถูกขับออกไปจากแผ่นดิน โดยยูริสธีอัส แต่ยูริสธีอัสและบรรดาลูกชายของเขาเองก็ถูกสังหารจนหมดในระหว่างการยกทัพบุกแอตติกา จึงเหลือแต่ลูกหลานของเฮราคลีสที่สืบสายเลือดมาจากเพอร์ซิอัส
# Love Film project
ชื่อโครงการ :  Love Film 

ครั้งที่ 1 เริ่มเมื่อวันที่ 15 ก.ย. 60  

หน่วยงานรับผิดชอบ

 บริษัท โฮซันนา ครีเอชั่น จำกัด 

 เพจเกิดมาเพื่อดูหนัง

 สมาคมนักศึกษาคริสตเตียนไทย                                             

วัตถุประสงค์

1 พัฒนาบุคลากรในอุตสาหกรรมภาพยนตร์ไทยให้เป็นมืออาชีพ

2 พัฒนาขีดความสามารถของผู้เข้าร่วมโครงการ

3 ให้เป็นสื่อและกิจกรรมในการบ่มเพาะความคิด และพฤติกรรมในการสร้างสรรค์ของ

เยาวชนและประชาชน

4 เป็นสื่อกลางในการแบ่งปันความรักกลับไปยังสังคมรอบข้างอย่างเป็นรูปธรรม

เลิฟเดอะเทอทีน
ภาพยนตร์ Love the Thirteen ประกอบไปด้วยภาพยนตร์สั้น 5 เรื่อง จากทั้ง 5 ผู้กำกับ ที่ได้โอกาสมากำกับภาพยนตร์นี้ภายใต้โครงการ Love Film Project ซึ่งความตั้งใจของโครงการนี้คือถ่ายทอดความรักจากมุมมองคริสเตียนผ่านทางภาพยนตร์  ความยาว 115 นาที ที่ใช้ขอพระคำพระคัมภีร์จาก 1 โครินธ์ 4-7

Part 1 Unfriend
-เรื่องย่อ: ฝุ่น และ พลอย เพื่อนสนิทที่ต้องมา unfriend กันในโลก Online เพียงเพราะเรื่องของความอิจฉากัน

Part 2 ชิน Love 13:5
-เรื่องย่อ: คู่รักที่ชีวิตคู่กำลังมาถึงจุดเปลี่ยน เมื่อฝ่ายหนึ่งลืมสัญญาที่ให้ต่อกัน ทั้งคู่ต้องเลือกว่าจะคบกันต่อหรือจะเลิกกัน

Part 3  MUTE
-เรื่องย่อ: เรื่องราวของ ครูแตง ครูในโรงเรียนชนบทแห่งหนึ่งที่อยากให้โอกาสทางการศึกษากับ หมีเด็กที่มีความบกพร่องทางการได้ยิน

Part 4 รัก (ไม่) เก่า
-เรื่องย่อ: เรื่องราวของพ่อลูก ที่พ่อจมอยู่กับความทรงจำที่ว่าภรรยาของตนเองยังไม่ตาย เพียงเพราะอยากเก็บโกยความสุขและความทรงจำดีๆเอาไว้ แต่ลูกสาวไม่เข้าใจ

Part 5 Look For Me At Dusk: ลับขอบฟ้า
-เรื่องย่อ: การเดินทางเอาชีวิตรอดของสองพ่อลูก ที่ต้องหนีอุกกาบาตลูกใหญ่ พร้อมกับความสัมพันธ์ที่ไม่ลงรอยกันของทั้งสอง การเดินทางนี้จะกลายเป็นเส้นทางไปสู่ความแตกแยกด้วยความเกลียดชัง หรือ ความรัก
# โจว เจี๋ย-ฉฺยง
โจว เจี๋ย-ฉฺยง (เกิด 16 ธันวาคม ค.ศ. 1998) หรือชื่อในวงการว่า คย็อลกย็อง (Kyulkyung) เป็นนักร้องชาวจีนที่อาศัยอยู่ในประเทศเกาหลีใต้และเป็นอดีตสมาชิกของกลุ่มนักร้องเคป็อป พริสทิน ภายใต้สังกัดเพลดิสเอนเตอร์เทนเมนต์

 ประวัติ 
โจว เจี๋ย-ฉฺยง เกิดเมื่อวันที่ 16 ธันวาคม ค.ศ. 1998 ที่เมืองไท่โจว มณฑลเจ้อเจียง ประเทศจีน เธอเข้าศึกษาที่โรงเรียนมัธยมในเครือของวิทยาลัยดนตรีเซียงไฮ้ (Shanghai Conservatory of Music) ในปี 2017 เธอจบการศึกษาจากโรงเรียนศิลปะการแสดงโซล สาขาศิลปะการสื่อสาร และยังสามารถเล่นผีผาได้ในระดับหนึ่ง

โจว เจี๋ย-ฉฺยง เริ่มเข้าสู่วงการหลังจากแมวมองของค่ายเพลดิสเอนเตอร์เทนเมนต์พบเธอที่เซี่ยงไฮ้ในปี 2009

 โปรดิวซ์101 และ ไอโอไอ 

โจว เจี๋ย-ฉฺยง ได้เข้าร่วมในรายการโทรทัศน์เอ็มเน็ต ที่มีชื่อว่าโปรดิวซ์ 101เพื่อค้นหากลุ่มศิลปินหญิงของประเทศเกาหลีใต้ ซึ่งออกอากาศตั้งแต่วันที่ 22 มกราคมถึง 1 เมษายน ค.ศ. 2016

สมากชิกทั้งห้าคนของเพลดิสเอนเตอร์เทนเมนต์ถูกคัดออก มีเพียงโจว เจี๋ย-ฉฺยงและอิม นา-ย็องเท่านั้นที่ได้เข้ามาเป็นสมาชิกของไอโอไอ เธอได้คะแนนอันดับที่ 6 ด้วยผลโหวตทั้งสิ้น 218,338 คะแนน

ไอโอไอได้เปิดตัวเมื่อวันที่ 4 พฤษภาคมกับซิงเกิล "ดรีมเกิร์ลส"

 พริสทิน 

หลังจากการแยกวงของไอโอไอ โจว เจี๋ย-ฉฺยงและอิม นา-ย็องได้ออกมาเดบิวต์เป็นกลุ่มศิลปินหญิงพริสทินภายใต้สังกัดเพลดิสเอนเตอร์เทนเมนต์ในวันที่ 21 มีนาคม ค.ศ. 2017

พริสทินได้เปิดตัวอย่างเป็นทางการและปล่อยมินิอัลบั้มแรกของพวกเขาคือ ไฮ! พริสทิน  และเพลง วีวู้

ในปี 2018 โจว เจี๋ย-ฉฺยง ได้รับเชิญให้เป็นเมนเทอร์ด้านการเต้นและการให้คำปรึกษาในการแสดงของรายการไอดอลโปรดิวเซอร์ของประเทศจีน (Idol Producer) ร่วมกับแจ็กสัน หวัง, จาง อี้ชิง, เฉิง เซียว, เอ็มซี จิน และหลี่ ฉงโฮ่ว

 ผลงาน 

 ผลงานด้านการแสดง 

 ละคร 
+ปีชื่อภาษาอังกฤษ/ไทยชื่อภาษาจีนตัวละครบทบาทหมายเหตุ2021Be My Princess影帝的公主หมิงเว่ยนางเอกซับไทย ทาง iQiyi ,We TVTo Be With You约定หลี่เสียวหลงนักแสดงหลัก2020The Legend of Fei
นางโจร有翡หลี่เหยียนนักแสดงหลักพากษ์ไทย และ ซับไทย ทาง We TV https://wetv.vip/th/play/j0035xytl81?vid=w0035kue6ckMiss Truth
นิติเวชสาวยอดนักสืบ / นิติเวชสาวแห่งต้าถัง大唐女法医หร่านเหยียนนางเอกพากษ์ไทย และ ซับไทย ทาง MONOMAX  

 ผลงานทางโทรทัศน์ 
ปีรายการช่องหมายเหตุ2016โปรดิวซ์ 101เอ็มเนตผู้เข้าแข่งขันและชนะในอันดับที่ 62017โอปปา ติงค์กิงค์เอ็มบีซีเด็กฝึกงานเครซี วอร์โดรบเจียงซูว์ ทีวีนักแสดง2018ไอดอลโปรดิวเซอร์iQiyiเมนเทอร์การเต้น, นักแสดง

 ผลงานเพลงในจีน 
เดบิวต์โซโล่เดี่ยวเพลง "WHY" วันที่ 6 กันยายน 2561
# สโมสรฟุตบอลฮัมมาร์บี
สโมสรฟุตบอลฮัมมาร์บี หรือ ฮัมมาร์บี ไอเอฟ (หรือในสำเนียงท้องถิ่นว่า) เป็นสโมสรฟุตบอลสวีเดน มีสนามเหย้าชื่อว่าเทเลทูอารีนา ซึ่งตั้งอยู่ที่เขตโยฮันเนสฮอฟ สต็อกโฮล์ม ปัจจุบันกำลังแข่งขันในออลสเวนส์คาน ซึ่งเป็นลีกระดับสูงสุดของประเทศ ถ้านับรวมตารางคะแนนตลอดกาลแล้ว ฮัมมาร์บีจะอยู่ในอันดับที่ 12 สโมสรเคยคว้าแชมป์ลีกหนึ่งสมัยในปี ค.ศ. 2001

สีประจำสโมสรคือเขียวและขาว อย่างไรก็ตามในช่วงปี ค.ศ. 1918-1978 ทางสโมสรเคยใช้เสื้อเหย้าลายดำ-เหลือง สโมสรเป็นที่รู้จักในด้านแฟนบอลที่ส่งเสียงเชียร์เสียงดัง และทำสถิติผู้ชมในสนามมากที่สุดในกลุ่มประเทศนอร์ดิก ฮัมมาร์บีเป็นสโมสรแรกในสวีเดนที่ริเริ่มการใช้เพลงประจำสโมสรในปี ค.ศ. 1970

ฮัมมาร์บีเป็นหนึ่งในสโมสรที่มีขนาดใหญ่ที่สุดในยุโรปในแง่ของจำนวนผู้เล่นทุกรุ่นอายุ ซึ่งมีมากกว่า 3,000 คน

สโมสรฟุตบอลฮัมมาร์บีมีส่วนเกี่ยวข้องกับสมาคมฟุตบอลสต็อกโฮล์ม

 เกียรติประวัติ 
 ในประเทศ 
 สวีดิชแชมเปียน
 ชนะเลิศ (1): 2001

ลีก
 ออลสเวนส์คาน:
 ชนะเลิศ (1): 2001
 รองชนะเลิศ (2): 1982, 2003
 Superettan:
 ชนะเลิศ (1): 2014
 Division 1 Norra:
 ชนะเลิศ (3): 1989, 1993, 1997
 รองชนะเลิศ (1): 1996
 Division 1 Östra:
 ชนะเลิศ (1): 1991

ถ้วย
 Svenska Cupen:
 รองชนะเลิศ (3): 1977, 1983, 2010
 Svenska Mästerskapet:
 รองชนะเลิศ (1): 1922

 ยุโรป 
 ยูฟ่าอินเตอร์โตโตคัพ:
 ชนะเลิศ (1): 2007uefa.com – UEFA Intertoto Cup . En.archive.uefa.com (27 July 2008).

 ฟุตบอล
 ฟุตซอลชิงแชมป์แห่งชาติสวีเดน:
 ชนะเลิศ (1): 1994Tidigare vinnare senior —. Svenskfotboll.se.

 หมายเหตุ
# ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ
left|thumb|ศาลาชีวภาพใต้น้ำ เมื่อน้ำขึ้นสามารถมองเห็นสภาพแวดล้อมใต้น้ำผ่านกระจกได้
ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ เป็นแหล่งเรียนรู้ทางด้านระบบนิเวศป่าชายเลนของจังหวัดชลบุรี และยังเป็นสถานที่ที่หน่วยงาน หรือองค์กร มักเดินทางเข้ามาทำกิจกรรมแสดงความรับผิดชอบทางสังคมเชิงบรรษัท เช่น การปลูกป่าชายเลน อยู่เสมอ นอกจากนี้ ที่นี่ยังโดดเด่นด้วยสะพานไม้ศึกษาธรรมชาติยาว 2,300 เมตร ซึ่งถือว่าเป็นเส้นทางเดินชมป่าชายเลนที่ยาวที่สุดของจังหวัดชลบุรี

การเดินทาง
จากตัวเมืองชลบุรี วิ่งเข้าถนนพระยาสัจจา มุ่งหน้าไป 2.5 กม. จากนั้นเลี้ยวขวาเข้าซอยนารถมนตเสวี 13 ตรงไปแล้วเลี้ยวขวา เพื่อมุ่งหน้ามาทางสวนเฉลิมพระเกียรติราชินี 60 พรรษา เข้าวงเวียน แล้วเลี้ยวซ้าย ตรงเข้ามาประมาณ 850 เมตร จะพบกับศูนย์ศึกษาธรรมชาติและอนุรักษ์ป่าชายเลน

สถานที่ใกล้เคียง

 องค์การบริหารส่วนจังหวัดชลบุรี
 โรงเรียนอนุบาลเมืองใหม่
 สำนักงานประมงจังหวัดชลบุรี
 สำนักงานจัดหางานจังหวัดชลบุรี
 สำนักงานการปฏิรูปที่ดินจังหวัดชลบุรี
 สวนเฉลิมพระเกียรติราชินี 60 พรรษา
 เทศบาลตำบลเสม็ด
# คาร์โก (ภาพยนตร์ พ.ศ. 2560)
คาร์โก  เป็นภาพยนตร์แนวระทึกขวัญหลังโลกล่มสลายจากประเทศออสเตรเลีย กำกับโดยโยแลนดา แรมคี และเบน ฮาวลิง เขียนบทโดยแรมคี โดยดัดแปลงเนื้อหาจากภาพยนตร์สั้นในชื่อเดียวกันของทั้งสอง ภาพยนตร์เรื่องนี้นำแสดงโดยมาร์ติน ฟรีแมน, แอนโทนี เฮส์ และแคเรน พิสโตริอัส ออกฉายครั้งแรกในเทศกาลภาพยนตร์แอดิเลด ออสเตรเลีย เมื่อวันที่ 6 ตุลาคม 2560 และออกอากาศทั่วโลกทางเน็ตฟลิกซ์ตั้งแต่วันที่ 18 พฤษภาคม 2561

 โครงเรื่อง 
แอนดีและเคย์ซ่อนตัวอยู่บนเรือบ้านกับโรซี ลูกสาววัย 1 ขวบ เพื่อหนีไวรัสซอมบีที่กำลังแพร่ระบาดอย่างรุนแรง ชีวิตบนเรือของพวกเขาสิ้นสุดลงเมื่อเคย์ถูกโจมตีและเสียชีวิต ส่วนแอนดีก็ติดเชื้อซอมบีในที่สุด เขาเหลือเวลาเพียง 48 ชั่วโมงก่อนที่จะกลายเป็นสิ่งที่พวกเขาพยายามหลบเลี่ยงมานาน แอนดีจึงต้องเสี่ยงเดินทางหาผู้ปกครองคนใหม่ให้ลูกสาวของเขา ชนพื้นเมืองดั้งเดิมที่เจริญรุ่งเรืองกลุ่มหนึ่งเป็นโอกาสรอดที่ดีที่สุดของโรซี แต่ด้วยทัศนคติไร้ความเมตตาต่อผู้ติดเชื้อ ชนพื้นเมืองกลุ่มนี้จึงอาจเป็นภัยต่อเขาและลูกสาวเช่นกัน ทูมี เด็กหญิงชาวพื้นเมืองดั้งเดิมกลายเป็นโอกาสเดียวของแอนดีในการเข้าถึงชุมชนอันศักดิ์สิทธิ์นี้ได้อย่างปลอดภัย แต่โชคไม่ดีที่เด็กหญิงยังไม่ต้องการกลับไปยังชุมชนของเธอ เพราะเธอก็กำลังหาวิธีรักษาพ่อที่ติดเชื้อด้วยการพาวิญญาณกลับคืนสู่ร่าง แอนดีและทูมีต่างแสวงหาความรอดในแบบของตนเอง แต่พวกเขาต้องร่วมมือกันหากต้องการที่จะบรรลุเป้าหมายนั้น

 นักแสดง 
 มาร์ติน ฟรีแมน รับบท แอนดี
 แอนโทนี เฮส์ รับบท วิก
 แคเรน พิสโตริอุส รับบท ลอร์เรน
 เดวิด กุลปีลี รับบท ดากู
 ซูซี พอร์เตอร์ รับบท เคย์
 คริส แมกเควด รับบท เอตตา
 บรูซ อาร์. คาร์เตอร์ รับบท วิลลี
 นาแทชา แวงกานีน รับบท โจซี
 ซิโมน แลนเดอส์ รับบท ทูมี
# ไฮออสไซยามีน
ไฮออสไซยามีน  หรือ ดาทูรีน (daturine) เป็นสารโทรเพนแอลคาลอยด์ มีสูตรเคมีคือ C17H23NO3 พบในพืชวงศ์มะเขือ (Solanaceae) เช่น เฮนเบน, ลำโพงม่วง, มะเขือเทศ ชื่อทางการค้าของไฮออสไซยามีนได้แก่ Symax, HyoMax, Anaspaz, Egazil, Buwecon

ไฮออสไซยามีนใช้เป็นยารักษาโรคทางระบบทางเดินอาหาร เช่น กลุ่มอาการลำไส้ไวเกินต่อการกระตุ้น, การติดเชื้อในระบบทางเดินปัสสาวะ, แผลในกระเพาะอาหาร, ตับอ่อนอักเสบ รวมถึงลดการบีบตัวและหลั่งกรดในกระเพาะอาหาร และใช้ร่วมกับโอปิออยด์เพื่อเพิ่มระดับยาระงับปวดในการรักษาความเจ็บปวดจากโรคเส้นประสาท ไฮออสไซยามีนอาจให้ผลข้างเคียงคือ ทำให้ปากและลำคอแห้ง, ง่วงซึม, ตามัว, เวียนศีรษะ
# ผัดเปรี้ยวหวาน
ผัดเปรี้ยวหวาน เป็นอาหารคาวชนิดหนึ่ง ใช้ผัก เช่น แตงกวา มะเขือเทศ หอมใหญ่ ผัดกับเนื้อสัตว์ ปรุงให้มีรสออกเปรี้ยวและหวาน
# แกงบวด
แกงบวด เป็นของหวานของไทยจำพวกหนึ่งที่ใช้ผลไม้จำพวก เผือก มัน ฟักทองมาต้มกับน้ำตาลและกะทิ
thumb|มันแกงบวดกะทิ
# ไจคะมี
ไจคะมี (,) เป็นเมืองพักตากอากาศในรัฐมอญ ทางตะวันออกเฉียงใต้ของประเทศพม่า

ในสมัยอาณาจักรอยุธยา เป็นไปได้ว่าเมืองนี้เป็นเมืองขึ้นของอยุธยา คนไทยรู้จักในชื่อว่า เชียงกราน หรือ เชียงตราน ต่อมาเปลี่ยนชื่อเมืองตามนามวิลเลียม แอมเฮิสต์ เอิร์ลแอมเฮิสต์ที่ 1 ผู้ว่าอินเดีย ที่ได้เมืองนี้ไปในช่วงสงครามอังกฤษ–พม่าครั้งที่หนึ่ง ว่า แอมเฮิสต์ 

เมืองตั้งอยู่บนคาบสมุทรทางตอนใต้ของเมืองเมาะลำเลิงราว 48 กิโลเมตร เป็นจุดหมายปลายทางที่ได้รับความนิยมของนักท่องเที่ยวท้องถิ่นและนักท่องเที่ยวต่างชาติ เมืองมีเจดีย์ไจคะมีเยเลที่ก่อสร้างขึ้นบนทะเล โดยใช้วัสดุตามธรรมชาติของแนวหินปะการังเป็นฐานรากเชื่อมต่อทางเดินไปยังหาด 

เมืองนี้มีสถิติปริมาณน้ำฝน 75 มิลลิเมตร เมื่อวันที่ 14 มกราคม พ.ศ. 2545 มีปริมาณน้ำฝนที่สูงที่สุดภายใน 24 ชั่วโมงของเดือนมกราคม ในรอบ 30 ปีที่ผ่านมาhttp://www.mrtv3.net.mm/newpaper/151newsn.pdf Page 1 Column 4
# น้ำปลาพริก
น้ำปลาพริก หรือ พริกน้ำปลา เป็นเครื่องปรุงที่ได้รับความนิยมมากในประเทศไทย พบได้ทั่วไปตามร้านอาหารต่าง ๆ ใช้เพิ่มรสเผ็ดและเค็มในอาหาร ทำจากการผสมน้ำปลาและพริกขี้หนูเข้าด้วยกัน ในบางครั้งอาจใส่น้ำมะนาวด้วยเพื่อเพิ่มรสเปรี้ยว
# มัมบาเฮา
มัมบาเฮา เป็นเมืองศูนย์กลางประจำจังหวัดคามีกิน ประเทศฟิลิปปินส์ มีประชากรในปี ค.ศ. 2015 ทั้งหมด 38,735 คน มัมบาเฮาได้รับการจัดตั้งให้เป็นเทศบาลในปี ค.ศ. 1855 และเคยมีกองทัพญี่ปุ่นมาประจำการที่นี่ในปี ค.ศ. 1942
# ตูโบด (จังหวัดลาเนาเดลนอร์เต)
ตูโบด เป็นเมืองศูนย์กลางของจังหวัดฮีลากังลาเนา ประเทศฟิลิปปินส์ มีประชากรในปี ค.ศ. 2015 ทั้งหมด 47,165 คน ตัวเมืองตั้งอยู่ริมชายฝั่งทางตะวันออกเฉียงใต้ของอ่าวปังกีล อยู่ห่างจากเมืองอีลีกัน 60 กิโลเมตร ห่างจากเมืองโอซามิส 10 กิโลเมตร และอยู่ห่างจากเมืองตังกุบ 2 กิโลเมตร

ภูมิประเทศโดยรวมเป็นที่ราบต่ำ และมีเนินเขารูปคลื่นทางตอนเหนือไปจนถึงตะวันออกเฉียงใต้ของตัวเมือง ตูโบดมีบารังไกย์ทั้งหมด 24 แห่ง และมีพื้นที่ 24,000 เฮกตาร์ ภูมิอากาศมีฝนตกแทบทุกเดือน เนื่องจากที่ตั้งอยู่ในแนวทางเดินของไต้ฝุ่น และมีอุณหภูมิโดยเฉลี่ยต่อปีอยู่ที่ 26.67 องศาเซลเซียส

ตูโบดยังเป็นที่ตั้งของสะพานอ่าวปังกีล ซึ่งเมื่อก่อสร้างเสร็จแล้ว จะกลายเป็นสะพานที่ยาวที่สุดในมินดาเนา และจะสามารถเชื่อมต่อกับเมืองตังกุบในจังหวัดคันลูรังมีซามิสได้ งบประมาณอยู่ที่ 4,860,000,000 เปโซ เริ่มก่อสร้างวันที่ 30 มกราคม ค.ศ. 2018 และคาดว่าจะก่อสร้างเสร็จวันที่ 28 ธันวาคม ค.ศ. 2020
# สโมสรฟุตบอลอันยัง
สโมสรฟุตบอลอันยัง (ฮันกุล: 안양시민프로축구단) เป็นสโมสรฟุตบอลอาชีพเกาหลีใต้ ตั้งอยู่ที่เมืองอันยัง ก่อตั้งในปี ค.ศ. 2013 สนามเหย้าชื่อว่าอันยังสเตเดียม ปัจจุบันกำลังแข่งขันในเคลีก 2 ซึ่งเป็นลีกฟุตบอลระดับที่ 2 ของประเทศเกาหลีใต้ คำขวัญของสโมสรในภาษาเอสเปรันโตคือ  แปลว่า "พลเมือง, สวรรค์, ความสุข คำขวัญนี้ยังปรากฏบนตราสโมสรอีกด้วย

 ผู้เล่น 
 ทีมปัจจุบัน 

 ยืมตัว 

 ผู้ฝึกสอน 
 ตำแหน่ง ชื่อ Manager  Kim Hyung-yul Assistant manager  Kim Dong-min Coach  Kwon Woo-kyeong Goalkeeping coach  Choi Ik-hyung Fitness coach  Seo Jun-seok

 ผลงานแบ่งตามฤดูกาล 
 ฤดูกาล ลีก เคเอฟเอคัพ ผู้ทำประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ เพลย์ออฟ ชื่อ ประตู201335129145051455/8รอบ 32 ทีมสุดท้ายKo Kyung-minPark Byung-wonPark Sung-jinChoi Jin-soo6201436156154952515/10รอบ 32 ทีมสุดท้ายKim Jae-woong72015401315125352546/11รอบ 32 ทีมสุดท้ายAn Sung-binKim Hyo-gi82016401113164053469/11รอบ 32 ทีมสุดท้ายKim Min-kyun11201736109174058397/10รอบ 32 ทีมสุดท้ายJeong Jae-hee82018เคลีก 236128164450446/10รอบ 32 ทีมสุดท้ายAlex152019เคลีก 2361510116350553/10รอบ 16 ทีมสุดท้ายCho Gue-sung142020เคลีก 2
# วอลเลย์บอลหญิงชิงแชมป์เอเชีย รุ่นอายุไม่เกิน 18 ปี
วอลเลย์บอลหญิงชิงแชมป์เอเชีย รุ่นอายุไม่เกิน 18 ปี  หรือเดิมเรียกว่า วอลเลย์บอลยุวชนหญิงชิงแชมป์เอเชีย  เป็นการแข่งขันวอลเลย์บอลหญิงสำหรับทีมชาติอายุไม่เกิน 18 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสองทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 18 ปี

สรุปผลการแข่งขัน
ปีเจ้าภาพรอบชิงชนะเลิศรอบชิงอันดับที่ 3จำนวนทีมทีมชนะเลิศคะแนนทีมรองชนะเลิศทีมอันดับที่ 3คะแนนทีมอันดับที่ 41997รายละเอียดยะลาพบกันหมดพบกันหมด81999รายละเอียดสิงคโปร์พบกันหมดพบกันหมด82001รายละเอียดตรัง3–0
|
|
|3–292003รายละเอียดศรีสะเกษพบกันหมดพบกันหมด82005รายละเอียดมันดาเว3–2
|
|
|3–292007รายละเอียดกำแพงเพชรพบกันหมดพบกันหมด82008รายละเอียดมะนิลา3–0
|
|
|3–0122010รายละเอียดกัวลาลัมเปอร์3–0
|
|
|3–1132012รายละเอียดเฉิงตู3–1
|
|
|3–0132014รายละเอียดนครราชสีมา3–13–0132017รายละเอียดฉงชิ่ง3–03–0112018รายละเอียดนครปฐม3–13–1122020นครปฐมยกเลิกเนื่องจากการระบาดทั่วของโควิด-192022รายละเอียดนครปฐม3–23–2112024รายละเอียดนครปฐม3–03–013

 ตารางเหรียญการแข่งขัน 

 ประเทศที่เข้าร่วมการแข่งขัน
ประเทศ 1997  1999  2001  2003  2005  2007  2008  2010  2012  2017  2018  2022  2024  จำนวนครั้ง• 6th  8th  7th  6th  8th  7th  7th  11th  13th  7th  9th  11th  9th  133rd 1st 1st 1st 1st 3rd 2nd 2nd 2nd 3rd  2nd 2nd 2nd 1st  14 5th 3rd 4th 4th 3rd 4th  5th  5th 3rd  5th  5th  5th  5th 3rd  14•••••••• 8th  9th  6th  12th • 11th 5•• 9th  5th  9th  6th  10th  13th  6th  11th • 8th  10th  12th 11•••••• 6th •••••••1•••••• 11th  9th  10th  10th  9th  7th  7th  6th 81st 2nd 2nd • 4th 1st 1st 1st 1st 1st 1st 1st 1st  2nd 13••• 6th •• 9th  6th  7th  6th • 6th  6th  7th 8•••••••••••••13th1 6th • 7th •••• 8th ••• 11th •• 4•••••••• 12th •••••1••••••• 11th• 8th   8th  10th ••4•• 6th 2nd ••••••••••2 8th  8th • 8th  8th • 8th •• 7th •• 9th  10th  8•••••••••• 11th •••1  7th  7th ••••• 12th ••••••32nd  4th 3rd  2nd 2nd 4th 4th  4th  4th 3rd 4th 3rd 5th 13••••• 7th  12th • 13th •••••34th  5th  5th 3rd  5th  5th 3rd 3rd  5th 2nd  4th 3rd  4th  4th  14•••••••••• 10th • 8th  8th  3•••• 7th •• 10th 9th  12th ••••4รวม8  8  9  8  9  8  12  13  13  13  11  12  11  13 

ผู้เล่นทรงคุณค่า
 1997 – 
 2001 – 
 2003 – 
 2007 – 
 2008 – 
 2010 – 
 2012 – 
 2014 – 
 2017 – 
 2018 – 
 2022 – 

ดูเพิ่ม
 วอลเลย์บอลชายชิงแชมป์เอเชีย รุ่นอายุไม่เกิน 18 ปี
 วอลเลย์บอลเยาวชนหญิงชิงแชมป์เอเชีย
 วอลเลย์บอลหญิงชิงแชมป์เอเชีย รุ่นอายุไม่เกิน 23 ปี
# สโมสรฟุตบอลโตเกียวยูไนเต็ด
สโมสรฟุตบอลโตเกียวยูไนเต็ด  เป็นสโมสรฟุตบอลญี่ปุ่น ตั้งอยู่ที่เขตบุงเกียวในโตเกียว ปัจจุบันลงแข่งขันในคันโตซอคเกอร์ลีก ซึ่งเป็นส่วนหนึ่งของลีกภูมิภาคญี่ปุ่น

สโมสรก่อตั้งในเดือนมกราคม ค.ศ. 2015 โดยเกิดจากการบุยรวมกันของทีมฟุตบอลมหาวิทยาลัยเคโอและมหาวิทยาลัยโตเกียว เป้าหมายของสโมสรคือการเลื่อนชั้นสู่เจลีก ดิวิชัน 1 ภายในปี ค.ศ. 2020

ภายหลังจากที่เลื่อนชั้นสู่คันโตซอคเกอร์ลีก ดิวิชัน 1 ในปี ค.ศ. 2016 ทางสโมสรได้เปลี่ยนชื่อทีมเป็น โตเกียวยูไนเต็ด They also featured a female team, Bunkyo LB Ladies.

 ผลงานในลีกแบ่งตามฤดูกาล 
 ฤดูกาล  ลีก  แข่ง  คะแนน ชนะ เสมอ แพ้ อันดับ2015โตเกียวเมโทรโปลิตันฟุตบอลลีก (ดิวิชัน 1)14321022 22016คันโตซอคเกอร์ลีก (ดิวิชัน 2)18361134 12017คันโตซอคเกอร์ลีก (ดิวิชัน 1)1830864 3
# คากายันเดโอโร
คากายันเดโอโร เป็นนครหนาแน่นในเขตฮีลากังมินดาเนา ประเทศฟิลิปปินส์ และเป็นเมืองศูนย์กลางในเชิงภูมิศาสตร์ของจังหวัดซีลางังมีซามิส แต่ปกครองอย่างอิสระจากตัวจังหวัด เมืองนี้ยังถือเป็นศูนย์กลางของภูมิภาคฮีลากังมินดาเนาอีกด้วย จึงเกิดการขยายตัวเป็นมหานครคากายันเดโอโร ซึ่งรวมพื้นที่ของเมืองเอลซัลวาดอร์, โอโปล, อาลูบีฮิด, ลากีนดิงกัน, กีตากุม, ตาโกโลอัน, บิลลานูเวบา, ฮาซาอัน, และคลาเบเรีย

คากายันเดโอโรตั้งอยู่ริมชายฝั่งตอนเหนือของมินดาเนา ติดกับอ่าวมาคาฮาลาร์ มีประชากรในปี ค.ศ. 2015 ทั้งหมด 675,950 คน จึงเป็นเมืองที่มีประชากรมากเป็นอันดับที่ 10 ของประเทศ

คากายันเดโอโรมีชื่อเสียงในด้านการท่องเที่ยว โดยเฉพาะการล่องเรือชมแม่น้ำคากายันCagayan De Oro Travel Guide 

 ภูมิอากาศ 

 เมืองพี่น้อง 
 ลอว์นเดล สหรัฐ (ค.ศ. 1986)
 ไถหนัน ไต้หวัน (ค.ศ. 2005)Fuentes Ian A. CdeO To Get 5 Fire Trucks Donation From Tainan , www.cagayandeoro.gov.ph 
 ฮาร์บิน จีน (ค.ศ. 2007)Jaraula Attends Int\\\'l Trade Fair In Harbin , www.cagayandeoro.gov.ph 
 นอร์ฟอล์ก สหรัฐ (ค.ศ. 2008)Elson T. Elizaga Neglecting Our Ancient City , Letter.
 ควังยาง เกาหลีใต้Cagayan De Oro City adopts Gwangyang, Korea as sister city , Philippine Information Agency
 เกซอนซิตี ฟิลิปปินส์
# โบสถ์พระคูหาศักดิ์สิทธิ์
โบสถ์พระคูหาศักดิ์สิทธิ์ (; , Kanīsat al-Qiyāmah; , Knesiyat ha-Kever) หรือที่คริสตชนออร์ทอดอกซ์เรียกว่า โบสถ์การคืนพระชนม์ หรือ โบสถ์แห่งอะนาสตาซิส (Naos tes Anastaseos)  เป็นโบสถ์คริสต์ในย่านชุมชนคริสตชนของเมืองเยรูซาเลมเก่า ตัวโบสถ์ถูกสร้างขึ้นบนสถานที่สองแห่งที่คริสตชนถือว่าศักดิ์สิทธิ์ที่สุด คือ สถานที่ทำการตรึงพระเยซูที่กางเขน ซึ่งมีชื่อเรียกว่า กลโกธา (ภาษากรีกในพระคัมภีร์:) และพระคูหาว่างเปล่าที่พระองค์ถูกฝังและฟื้นคืนพระชนม์
# เลอง ชาร์ล เตฟว์แน็ง
เลอง ชาร์ล เตฟว์แน็งสะกดตามหลักเกณฑ์การทับศัพท์ภาษาฝรั่งเศส ฉบับราชบัณฑิตยสถาน พ.ศ. 2553 และสะกดเป็น เลอง ชาร์ล เตฟว์แนง ตามหลักเกณฑ์การทับศัพท์ภาษาฝรั่งเศส ฉบับราชบัณฑิตยสถาน พ.ศ. 2535 ซึ่งยังคงมีใช้อยู่โดยเฉพาะในวงการวิทยาศาสตร์ไทย เพราะไม่ขัดกับภาษาอังกฤษมากนัก อย่างไรก็ดี ชื่อนี้ไม่เป็นที่นิยมเรียกในการเรียนการสอนของไทยเลย นิยมใช้ เทเวนิน ตามแบบภาษาอังกฤษ หรือ เทวินิน บ้างก็เขียน เทวานิน (, ; 30 มีนาคม พ.ศ. 2400 – 21 กันยายน พ.ศ. 2469) หรือที่รู้จักกันในชื่อ เทเวนิน หรือ เทวินิน เป็นวิศวกรชาวฝรั่งเศส รู้จักในฐานะผู้พัฒนาทฤษฎีบทสำหรับวงจรไฟฟ้า ซึ่งว่า ภาระหรือโหลดทางไฟฟ้าเมื่อต่อเข้ากับแหล่งจ่าย สามารถเขียนเป็นวงจรสมมูลซึ่งประกอบด้วยแหล่งจ่ายสมมูลซึ่งหาได้จากการแบ่งศักย์ ความต้านทานสมมูลซึ่งหาได้จากการรวมความต้านทานเข้าด้วยกันขณะตัดภาระออก และความต้านทานของภาระต่ออนุกรมกัน 
 ประวัติ 
เลอง เตฟว์แน็งเกิดเมื่อวันพฤหัสบดีที่ 30 มีนาคม 2400 (นับตามแบบพระราชบัญญัติปีปฏิทิน พ.ศ. 2483) ที่เมืองโม (Meaux) จังหวัดแซเนมาร์น แคว้นอีล-เดอ-ฟร็องส์  เข้าศึกษาที่วิทยาลัยสารพัดช่าง  ซึ่งปัจจุบันเป็นสถาบันสมทบของมหาวิทยาลัยปารีส-ซาแกล  เมื่อ พ.ศ. 2421 เตฟว์แน็งเข้ารับราชการในกองทหารสื่อสาร ก่อนเข้าสอนในวิทยาลัยไปรษณีย์โทรเลขขั้นสูง (ปัจจุบันคือวิทยาลัยโทรคมนาคมขั้นสูงแห่งสถาบันวิทยาศาสตร์และเทคโนโลยีปารีส ) จากการศึกษาทฤษฎีวงจรพื้นฐาน กฎของโอห์ม และกฎของเคอร์ชอฟฟ์ทำให้เตฟว์แน็งสร้างทฤษฎีใหม่สำหรับวงจรไฟฟ้าของเขาขึ้นL. Thévenin (1883) "Extension de la loi d’Ohm aux circuits électromoteurs complexes" [Extension of Ohm’s law to complex electromotive circuits], Annales Télégraphiques (Troisieme série), vol. 10, pages 222–224. Reprinted as: L. Thévenin (1883) "Sur un nouveau théorème d’électricité dynamique" [On a new theorem of dynamic electricity], Comptes Rendus hebdomadaires des séances de l’Académie des Sciences, vol. 97, pages 159–161. อย่างไรก็ตาม กฎของเขาได้รับการค้นพบก่อนหน้าแล้วโดยแฮร์มัน ฟ็อน เฮ็ล์มฮ็อลทซ์ ต่อมาเตว์แน็งเป็นผู้อำนวยการสำนักโทรคมนาคม และเริ่มเป็นอาจารย์รับเชิญในสถาบันต่าง ๆ อาทิ สถาบันเกษตรศาสตร์แห่งกรีญง

เลอง เตฟว์แน็งถึงแก่กรรมเมื่อวันอังคารที่ 21 กันยายน 2469 ที่กรุงปารีส รวมอายุได้ 69 ปีHenri Thomas (1927) "Léon Thévenin," Annales des Postes, Télégraphes et Téléphones, vol. 15, pages 1090–1098.Charles Suchet (October 1949) "Léon Charles Thévenin," Electrical Engineering, vol. 68, no. 10, pages 843–844. (Includes photo)Don H. Johnson (April 2003) "Equivalent circuit concept: the voltage-source equivalent," Proceedings of the IEEE, vol. 91, no. 4, pages 636-640. Available on-line at: http://www.ece.rice.edu/~dhj/paper1.pdf .

 หมายเหตุ